เป็นคล้ายๆตาปลา บริเวณหน้าเท้า 4-5 จุด ไม่ใหญ่มาก รอบๆสีเหลือง ตรงกลางสีใสๆ ปกติเตะฟุตบอล ควรทำยังไงดีครับ
สวัสดีค่ะ อาการผิวหนังหนาขึ้นมาคล้ายตาปลา รอบๆสีเหลืองที่หน้าเท้า ดังกล่าวมานั้น อาจจะเกิดจาก ผิวหนังที่หนาขึ้นจากการเสียดสีโดนบ่อยๆ การมีตาปลา ซึ่งเป็นภาวะที่มีผิวหนังที่แข็งตัวเป็นตุ่มหนา โดยส่วนใหญ่มักจะเกิดขึ้นบริเวณด้านบนและด้านข้างของนิ้วเท้าหรือบนฝ่าเท้า การติดเชื้อแบคทีเรียหรือเชื้อราที่ผิวหนัง แต่จากลักษณะที่กล่าวมานึกถึงการติดเชื้อได้น้อยการรักษาตาปลาหรือการมีผิวหนังหนาเกินไปนั้น อาจทำได้ด้วยการตัดแต่งผิวที่เป็นส่วนเกินออก ใช้ยาที่ใช้กำจัดตาปลาในกลุ่ม กรดซาลิซิลิก (Salicylic Acid) หรือครีมยูเรียเพื่อช่วยให้ผิวหนังบางลง การใช้แผ่นเสริมรองเท้า หรือการผ่าตัดในบางรายที่ไม่ตอบสนองต่อยาหรือการปรับพฤติกรรมหากมีอาการเป็นมาก หรือมีความกังวลใจ ควรไปพบแพทย์เพื่อตรวจหาสาเหตุที่แน่ชัดและรักษาตามสาเหตุอย่างเหมาะสมต่อไป เบื้องต้นทาครีมบำรุงให้ความชุ่มชื้นเพื่อลดอาการหนาและแห้งของผิวได้ ไม่เสียดสีหรือกดทับบริเวณที่เป็นบ่อยๆ ไม่ไปแกะเกาเอง